《同肄僧夜话时僧亦下狱》
明代·罗宾王

焰焰孤灯挂壁偏，铁围深锁半檐天。墙花夜落重沟水，梁月寒归古殿烟。

鞭石久驱秦日月，射潮谁捍粤山川。老僧不解兴亡事，数记楞严第几篇。

作者简介：罗宾王，字季作。番禺人。明神宗万历四十三年（一六一五）举人，官南昌同知，告休归。明亡，清兵入广州，系置于狱，寻释之。有《散木堂集》、《狱中草》。清同治《番禺县志》卷四二有传。